CELEX: 62012CN0236
Language: hu
Date: 2012-05-04 00:00:00
Title: C-236/12. sz. ügy: A Tribunalul Argeș (Románia) által 2012. május 4-én benyújtott előzetes döntéshozatal iránti kérelem — Comisariatul Județean pentru Protecția Consumatorilor Argeș kontra SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei

4.8.2012   
            
            
               HU
            
            
               Az Európai Unió Hivatalos Lapja
            
            
               C 235/6
            
         A Tribunalul Argeș (Románia) által 2012. május 4-én benyújtott előzetes döntéshozatal iránti kérelem — Comisariatul Județean pentru Protecția Consumatorilor Argeș kontra SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei
   (C-236/12. sz. ügy)
   2012/C 235/12
   Az eljárás nyelve: román
   
      A kérdést előterjesztő bíróság
   
   Tribunalul Argeș
   
      Az alapeljárás felei
   
   
      Felperes: Comisariatul Județean pentru Protecția Consumatorilor Argeș
   
      Alperesek: SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei
   
      Az előzetes döntéshozatalra előterjesztett kérdések
   
   Tekintettel arra, hogy a 93/13/EGK irányelv (1) 4. cikkének (2) bekezdése alapján a feltételek tisztességtelen jellegének megítélése nem vonatkozik sem a szerződés elsődleges tárgyának a meghatározására, sem pedig az ár vagy díjazás megfelelőségére az ellenértékként szállított áruval vagy nyújtott szolgáltatással, amennyiben ezek a feltételek világosak és érthetőek,
   és
   mivel a 2008/48/EK irányelv (2) 2. cikke (1) bekezdésének a) pontja alapján a hitel fogyasztó által viselt teljes költségének a 2008/48/EK irányelv 3. cikkének g) pontja szerinti fogalommeghatározása — amely szerint a szóban forgó költség magában foglal minden jutalékot, amelyet a fogyasztónak a fogyasztói hitelszerződés vonatkozásában meg kell fizetnie — nem alkalmazható az ingatlanfedezetű jelzáloggal biztosított hitelszerződések tárgyának meghatározására,
   fel kell tenni a kérdést, hogy
   a szerződés tárgya és az ár fogalmai — amelyekre a 93/13/EGK irányelv 4. cikkének (2) bekezdése utal — értelmezhetők-e úgy, hogy e fogalmak (a tárgy és az ár), azon elemek között, amelyek a hitelintézetet megillető ellenszolgáltatást alkotják, magukban foglalják egy hitelszerződésnek a különösen a fix vagy változó kamatlábból, banki jutalékokból és a szerződésben foglalt és meghatározott egyéb költségekből álló teljeshiteldíj-mutatóját is?
   
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15 fejezet, 2. kötet, 288. o.).
   
      (2)  A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv (HL L 133., 66. o.).